Konvertereid kasutatakse peamisel fikseeritud fookuskaugusega  objektiividega. Põhjuseks on nende objektiivide parem pildikvaliteet suumobjektiividega võrreldes. On selge, et igasugune lisanduv tükk klaasi kahandab lõppkvaliteeti. Konverterid ongi oma olemuselt suurendusklaasid. Siit jõudsimegi esimese vahetuskaubani, mis tuleb teha, kui tahta konverterit kasutada - kvaliteedi langus. Teiseks vahtuskaubaks on valgus. Suurendades klaasi hulka, mis tuleb valgusel kaamerasse jõudmiseks läbida, muutuvad ka säriajad vastavalt aeglasemaks. Levinumad konverterid, milleks on  1,4× ja 2× suurendusega konverterid, pikendavad säriaega vastavalt kaks ja neli korda. See tähendab, et kui me pildistasime ilma konverterita näiteks 1/500 säriajaga, siis lisades 1,4-kordse konverteri, tuleb sama tulemuse saamiseks säritada pilti 1/250 sekundit. Kahekordse konverteri puhul oleks uueks säriajaks siis 1/125 sekundit.